Poggio Imperiale

Poggio Imperiale je obec v južnom Taliansku v provincii Foggia, v regióne Apúlia. V roku 2009 tu na území s rozlohou 52,37 km² žilo 2 842 obyvateľov. Polohopis Poggio Imperiale leží 15 kilometrov severne od mesta San Severo a 43 km severozápadne od Foggie. Obec je napojená na diaľnicu A14 a je vstupnou bránou do severnej časti polostrova Gargano, ktorú obsluhuje štátna cesta 693 začínajúca práve pri Poggio Imperiale.